વિનોદ પટેલ “દર્પણ“માં રીપોર્ટ આપતા, નવિન બેંકર “ગુજરાત ટાઇમ્સ” અને “ગુજરાત દર્પણ” માં સહિત્ય સરિતાની ગતિવીધી ચમકાવતા, વર્ષાબહેન “કવિલોક” અને “કુમાર”માંથી મીઠા બોર જેવી સરસ વાતો લઇને આવતા.એક દિવસ વિરાટ મહેતાએ કહ્યુ આપણુ વૃંદ સરસ કામ કરે છે તો તે કવિઓ અને લેખકોને સાહિત્ય જગતનાં પ્રવાહોથી વાકેફ કરવા નિષ્ણાતોને આમંત્રણ આપીયે તો.. મોસાળમાં જમણ અને મા પીરસનારી હોય પછી કંઇ જોવાનુ હોય? પહેલા વર્ષના સમાપનની ઉજવણી સ્વરુપે ૩ દિવસના કાર્યક્રમનુ આયોજન થયુ ડો. અદમ ટંકારવી અને આદીલ મન્સુરીને આમંત્રણ અપાયુ. સાહિત્ય સરિતા સાથે હ્યુસ્ટન નાટ્ય વૃંદે પણ રસેશ દલાલ લીખીત ” ચંન્દ્રકાંત બક્ષી ઉપર તહોમતનામુ ” નો નાટ્ય પ્રયોગ કર્યો. સાત કવિઓએ તેમના કાવ્ય સંગ્રહો બહાર પડ્યા અને આદીલ મન્સુરીનાં મુખેથી સરી પડ્યા “હ્યુસ્ટન તો અમેરીકાનુ ગુજરાતી ભાષાનુ પાટનગર છે.